Document ID: 32004R1652

KOMMISSIONENS FORORDNING (EF) Nr. 1652/2004
af 20. september 2004
om tilladelse til overførsel mellem de kvantitative lofter for tekstilvarer og beklædningsgenstande med oprindelse i Den Islamiske Republik Pakistan
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande (1), særlig artikel 7, og
ud fra følgende betragtninger:
(1)
Ifølge aftalememorandummet mellem Det Europæiske Fællesskab og Den Islamiske Republik Pakistan om arrangementer for markedsadgang for tekstilvarer, der blev godkendt ved Rådets afgørelse 96/386/EF (2), vil Kommissionen velvilligt overveje anmodninger fra Pakistan om såkaldt »ekstraordinær fleksibilitet«.
(2)
Den Islamiske Republik Pakistan indgav den 24. maj 2004 en anmodning om overførsel mellem kategorier.
(3)
De overførsler, som Den Islamiske Republik Pakistan har anmodet om, falder inden for rammerne af de fleksibilitetsbestemmelser, der er omhandlet i artikel 7 og opført i bilag VIII, kolonne 9, til Rådets forordning (EØF) nr. 3030/93.
(4)
Det er hensigtsmæssigt at imødekomme anmodningen.
(5)
Det er ønskeligt, at denne forordning træder i kraft dagen efter offentliggørelsen, så de erhvervsdrivende kan drage fordel af den så hurtigt som muligt.
(6)
Foranstaltningerne i denne forordning er i overensstemmelse med udtalelse fra Tekstiludvalget, der blev nedsat ved artikel 17 i forordning (EØF) nr. 3030/93 -
UDSTEDT FØLGENDE FORORDNING:
Artikel 1
Overførsler mellem de kvantitative lofter for tekstilvarer med oprindelse i Den Islamiske Republik Pakistan tillades for kontingentåret 2004 i overensstemmelse med bilaget.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. september 2004.

Labels: 3
18
1